OpenLLM-France/wikimedia huggingface dataset:
# The Corries

The Corries era un grup de folk escocès dels anys 60, 70 i 80. Si bé al principi era un trio, va assolir la fama en duet format per Roy Williamson i per Ronnie Brown.

## Història

El 1962, Roy Williamson, Bill Smith i Ron Cockburn formen The Corrie Folk Trio. Després d'algunes setmanes, Cockburn deixa el grup, ja inscrit al Festival d'Edimburg. Per tal de tornar al nombre inicial, Williamson suggereix que Ronnie Brown entri al grup. La cantant irlandesa Paddie Bell també hi entra, i el grup esdevé The Corrie Folk Trio and Paddie Bell.
A principis dels anys 70 tenen força èxit, i diversos àlbums figuren en el top 50 escocès. El 1974, el seu single Flower of Scotland va ser adoptat pels seguidors de la Selecció escocesa de rugby i és, en l'actualitat, l'himne no oficial d'Escòcia.
Durant la gira de 1989, la salut de Roy Williamson empitjorà degut a un tumor cerebral. Passà els seus últims mesos a Forres, on morí el 12 d'agost del 1990. Ronnie Browne va continuar la seva carrera en solitari, si bé en el present (2008) ja està retirat. Després de marxar del trio, Paddie Belle va enregistrar diversos àlbums, principalment amb els músics irlandesos Finbar i Eddie Furey, però es va retirar de l'escena musical a mitjan anys 90 degut a problemes amb l'alcohol i de depressió. Va morir el 2005 amb 74 anys.
L'any 2007, The Corries varen entrar al Scottish Traditional Music Hall of Fame a través del Scottish Trad Music Awards de Fort William.

## Discografia

* The Corrie Folk Trio and Paddie Bell (1965)
* The Promise Of The Day (1965)
* Those Wild Corries (1966)
* Bonnet, Belt and Sword (1967)
* Kishmul's Galley (1968)
* Scottish Love Songs (1969)
* Strings and Things (1970)
* In Retrospect (1970)
* Sound The Pibroch (1972)
* A Little Of What You Fancy (1973)
* Live from Scotland Volume 1 (1974)
* Live from Scotland Volume 2 (1975)
* Live from Scotland Volume 3 (1975)
* Live from Scotland Volume 4 (1977)
* Peat Fire Flame (1977)
* Spotlight On The Corries (1977)
* Stovies (album) (1980) (live)
* A Man's A Man (1980)
* The Dawning of the Day (1982) (en viu)
* Love From Scotland (1983) (compilació)
* Scotland Will Flourish (1985) (en viu)
* Barrett's Privateers (1987) (en viu)
* The Bonnie Blue (1988) (en viu)
* Flower of Scotland (1990) (nova gravació en viu des de BBC Records)
# The Cosby Show

The Cosby Show és una comèdia de situació americana de televisió protagonitzada per Bill Cosby, que es va estrenar el 20 de setembre de 1984 i es va estar emetent durant vuit temporades pel canal de televisió NBC fins al 30 d'abril de 1992. La història se centra en la família Huxtable, una família afroamericana de classe alta que viu a Brooklyn, Nova York.

## Argument

La sèrie narra les aventures dels Huxtable, una familia amb cinc fills. El pare, Cliff, és metge i la mare, Clair, és advocada. Al llarg de les temporades, els fills van marxant de casa per anar-se’n a estudiar, a la vegada que no triguen a tornar per presentar les parelles, marits i fins i tot fills sorpresa. Fins i tot alguns d'ells tornen a viure a la casa.

## Personatges

* Heathcliff "Cliff" Huxtable (Bill Cosby): pare de la família Huxtable. Treballa de ginecòleg. Sol cridar l'atenció pels vistosos jerseis que porta sempre.
* Clair Olivia Hanks-Huxtable (Phylicia Rashad): dona de Cliff, mare de la família Huxtable. Advocada de professió.
* Sondra Huxtable-Tibideaux (Sabrina LeBeauf): filla major de la família. Durant les primeres temporades estudia a la Universitat de Princeton. A la temporada 4 es casa amb Elvin i tenen dos fills bessons: Winnie i Nelson.
* Elvin Tibideaux (Geoffrey Owens) (Temporades 2-8): estudiant de medicina. Nòvio de Sondra i més endavant el seu marit i pare dels seus dos fills.
* Denise Huxtable-Kendall (Lisa Bonet) (Temporades 1-7): segona filla de Cliff i Clair. Se’n a estudiar a la Universitat de Hillmann, però un any després l'abandona i se'n va a treballar a Àfrica. Quan torna, està casada amb Martin. A l'última temporada viu a la Xina amb el seu marit.
* Martin Kendall (Joseph C. Phillips) (Temporades 6-8): tinent de la marina, que apareix a la família després d'haver-se casat amb Denise. Està separat i té una filla del seu anterior matrimoni, Olivia.
* Theodore Aloysius "Theo" Huxtable (Malcolm-Jamal Warner): fill mitjà i únic noi de tots els germans. Viu amb els seus pares fins que se’n va a viure a un apartament. La causa de les seves males notes se sap quan li diagnostiquen dislèxia.
* Vanessa Huxtable (Tempestt Bledsoe): quarta filla de la família Huxtable. Les últimes temporades se’n va a estudiar a la universitat i es compromet amb un home gran, amb qui no s'arriba a casar.
* Rudith Lillian "Rudy" Huxtable (Keshia Knight Pulliam): filla petita de Cliff i Clair. Al principi de la sèrie només té cinc anys, i va creixent al llarg de les següents temporades.
* Olivia Kendall (Raven-Symoné) (Temporades 6-8): fillastra de Denise. Quan arriba a la casa s'integra ràpidament a la família, i passa molt de temps amb Cliff mentre els seus pares estan de viatge.
* Pam Tucker (Erika Alexander) (Temporades 7-8): prima de Clair, que s'instal·la a viure a casa seva durant les últimes temporades. Ve d'un barri que no és tan acomodat com el de la família Huxtable.

## Enllaços externs

* Pàgina oficial de Bill Cosby
* The Cosby Show a CarseyWerner.net Arxivat 2000-08-16 a Wayback Machine.
# Bertossaïta

La bertossaïta és un mineral de la classe dels fosfats. Rep el nom en honor d'Antonio Bertossa, antic director del Servei Geològic de Ruanda. Va ser reconeguda per primera vegada com una fase sense nom per von Knorring (1965) i descrita per von Knorring & Mrose el 1966.

## Característiques

La bertossaïta és un fosfat de fórmula química (Li,Na)₂(Ca,Fe$^{2+}$,Mn$^{2+}$)Al₄(PO₄)₄(OH,F)₄. Va ser aprovada com a espècie vàlida per l'Associació Mineralògica Internacional l'any 1965. Cristal·litza en el sistema ortoròmbic, i la seva duresa a l'escala de Mohs és 6. És l'anàleg amb calci de la palermoïta, amb la qual forma una sèrie de solució sòlida. Es pot confondre amb l'ambligonita que té una exfoliació més pronunciada. Es coneixen masses de bertossaïta de fins a 50 kg a la localitat tipus.
Segons la classificació de Nickel-Strunz, la bertossaïta pertany a «08.BH: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 1:1» juntament amb els següents minerals: thadeuïta, durangita, isokita, lacroixita, maxwellita, panasqueiraïta, tilasita, drugmanita, bjarebyita, cirrolita, kulanita, penikisita, perloffita, johntomaïta, palermoïta, carminita, sewardita, adelita, arsendescloizita, austinita, cobaltaustinita, conicalcita, duftita, gabrielsonita, nickelaustinita, tangeïta, gottlobita, hermannroseïta, čechita, descloizita, mottramita, pirobelonita, bayldonita, vesignieïta, paganoïta, jagowerita, carlgieseckeïta-(Nd), attakolita i leningradita.

## Formació i jaciments

Va ser descoberta a la pegmatita Buranga del districte de Gatumba, a la Província de l'Oest de Ruanda. També ha estat descrita posteriorment en una altra pegmatita propera, la de Rubindi, així com en altres indrets ubicats a la Xina i a Austràlia.

## Referències

* ↑ «Bertossaite» (en anglès). Mindat. [Consulta: 16 març 2019].
# Blair

«Blair» té aquests significats:

## Topònims

* Blair (Oklahoma), població dels Estats Units a l'estat d'Oklahoma.
* Blair (Nebraska), població dels Estats Units a l'estat de Nebraska.
* Blair (Wisconsin), població dels Estats Units a l'estat de Wisconsin.
* Port Blair, capital de les illes Andaman del tehsil de Port Blair, del districte de South Andaman.
* Quintin Blair House, casa a Cody, Wyoming, i dissenyada per l'arquitecte Frank Lloyd Wright construïda el 1952.

## Persones

* Bonnie Blair (Cornwall, 1964), patinadora de velocitat sobre gel estatunidenca.
* Eric Arthur Blair (Motihari, Raj Britànic; 1903 - Londres, 1950), novel·lista i comentarista anglès
* Keith Blair (1976, Clark's Town), músic jamaicà i membre del moviment Rastafari.
* Richard Blair (1944), fill d'Eileen i Arthur Eric Blair (George Orwell)
* Tony Blair (Edimburg, Escòcia, 1953), advocat i anterior líder del Partit Laborista, Primer Ministre del Regne Unit (1997-2007)
# Blair (Oklahoma)

Blair és un poble dels Estats Units a l'estat d'Oklahoma. Segons el cens del 2000 tenia 894 habitants.

## Demografia

Segons el cens del 2000, Blair tenia 894 habitants, 361 habitatges, i 258 famílies. La densitat de població era de 821,8 habitants per km².
Dels 361 habitatges en un 36,3% hi vivien nens de menys de 18 anys, en un 56,8% hi vivien parelles casades, en un 11,1% dones solteres, i en un 28,3% no eren unitats familiars. En el 25,2% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,96.
Per edats la població es repartia de la següent manera: un 28,6% tenia menys de 18 anys, un 9,2% entre 18 i 24, un 24,5% entre 25 i 44, un 23,6% de 45 a 60 i un 14,1% 65 anys o més.
L'edat mediana era de 36 anys. Per cada 100 dones de 18 o més anys hi havia 88,8 homes.
La renda mediana per habitatge era de 29.821 $ i la renda mediana per família de 33.125 $. Els homes tenien una renda mediana de 25.739 $ mentre que les dones 19.038 $. La renda per capita de la població era de 12.833 $. Entorn de l'11,7% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blair». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Blair». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# The Battle Hymn of the Republic (pel·lícula)

The Battle Hymn of the Republic és una pel·lícula muda de la Vitagraph d'una sola bobina dirigit per Laurence Trimble protagonitzada per Maurice Costello i Ralph Ince. Està basada en un guió de Beta Breuil sobre la història de la creació de l'himne patriòtic The Battle Hymn of the Republic de Julia Ward Howe. La pel·lícula es va estrenar el 30 de juny de 1911 per aprofitar que faltava molt poc pel 4 de juliol, festa nacional dels Estats Units. La pel·lícula es va reestrenar el 1917 en entrar els Estats Units en la Primera Guerra Mundial.

## Argument

Al principi de la Guerra Civil Americana el president Lincoln es mostra molt desanimat davant la manca d'entusiasme i la tardança de la gent a atendre la crida de voluntaris per a l'exèrcit de la Unió. La senyora Howe, en parlar-ne amb el president, veu molt clara la necessitat d'estimular el poble a que reconegui la causa dels unionistes. L'assumpte li pesa tant que no pot pensar en res més. Està tan obsessionada amb el tema que una nit es desperta i escriu la lletra d'un himne.
La pel·lícula ens descriu l'himne il·lustrant el significat de les diferents estrofes del poema en els quadres al·legòrics i amb visions retrospectives del món des de les edats més primerenques. L'himne es publica arreu i immediatament la gent s'uneix de manera entusiasta a la causa de la llibertat. El president Lincoln expressa la seva gratitud i la de la nació a Julia Ward Howe.

## Repartiment

Només es referencien aquells actors que no consten a la entrada de IMDb.
* Ralph Ince (Abraham Lincoln)
* Maurice Costello (Jesucrist/ Sidney Carton)
* Julia Swayne Gordon (Julia Ward Howe)
* Edith Storey (la Verge Maria)
* Anita Stewart (àngel)
* Alec B. Francis
* Norma Talmadge (àngel)
* Mabel Normand (àngel)
* Lillian Walker (àngel)
* John Bunny (Neró)
* Mary Maurice (la víuda)
* Edward Thomas (Tolstoi)
* James Morrison

## Referències

* ↑ «Lectures for superior plays». The Moving Picture World 8, 24, 17-06-1911, pàg. 1359.
* 1 2 3 Reinhart, Mark S. Abraham Lincoln on Screen: Fictional and Documentary Portrayals on Film and Television (en anglès). McFarland, 2009. ISBN 9780786452613.
* ↑ «Licensed Releases dates». The Moving Picture World 8, 26, 01-07-1911, pàg. 1540.
* ↑ «Four Vitagraph reels». The Movie Picture World 8, 26, 01-07-1911, pàg. 1506.
* ↑ «Licensed Film Stories – The Battle Hymn of the Republic». The Moving Picture World 8, 25, 24-06-1911, pàg. 1457.
* ↑ «The Battle Hymn of the Republic - Vitagraph. Complete lecture with suggestions as to music». The Moving Picture World 8, 26, 01-07-1911, pàg. 1497.
* ↑ «ACTORS (Characters) Francis, Alec B.». Motion Picture News, XIV, 16, section 2, 21-10-1916, pàg. 48.
* 1 2 3 4 Slide, Anthony. Silent Players: A Biographical and Autobiographical Study of 100 Silent Film Actors and Actresses (en anglès). University Press of Kentucky, 2010-02-01, p. 251. ISBN 9780813137452.
# The Battle of Polytopia

The Battle of Polytopia o La batalla de Polytopia, coneguda anteriorment amb el nom de Super Tribus, és un joc d'estratègia de creació mundial basat en la construcció d'imperis desenvolupat per Midjiwan AB. Es va publicar al febrer de 2016 per iOS i Android. El jugador condueix una de les quinze tribus a conquerir un món en forma quadrada poligonal capturant ciutats. Es pot jugar només contra el sistema, contra amics o contra oponents en línia en mode multijugador.
Va ser llançat el 29 de febrer de 2016, originalment anomenat Super Tribus. Tot i això, el juny de 2016 es va canviar el nom a The Battle of Polytopia per problemes de marques comercials. Es preveu que es publiqui una versió d'escriptori a Steam durant la primavera del 2019
Polytopia és un joc d'estratègia d'un joc multijugador o multijugador basat en torns. El jugador assumeix el paper del governant d'una tribu, començant per un avantatge respecte a les altres tribus, i intenta construir un imperi en competència amb les altres tribus, que pot ser controlat per l'ordinador mateix, o bé per torn. basat en el sistema "passar i jugar". Els mapes generats automàticament fan de cada joc una nova experiència, amb un valor de reproducció il·limitat. Hi ha 15 tribus diferents per triar. Cada tribu té terrenys i estructures diferents.

## Referències

* ↑ «Cult Turn-Based Strategy Game 'The Battle of Polytopia' Getting Online Multiplayer February 15th». .
* ↑ «Take over the world (over and over and over) in The Battle of Polytopia» (en anglès). Macworld.
* ↑ «Civilization-like Super Tribes is now called The battle of Polytopia, updated with new UI and tribe». Pocket Gamer.
* ↑ «Polytopia announces big screen debut.». Steam Community. [Consulta: 29 març 2019].
* ↑ Brouwers, Josho. «Battle of Polytopia». Ancient World Magazine. [Consulta: 10 juny 2018].
# Bodianus sepiacaudus

Bodianus sepiacaudus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 8,7 cm de longitud total.

## Distribució geogràfica

Es troba a Indonèsia i Fidji.

## Referències

* 1 2 FishBase (anglès)

## Bibliografia

* Gomon, F.M. 2006. A revision of the labrid fish genus Bodianus with descriptions of eight new species. Records of the Australian Museum, Supplement, 30: 1-133.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Blast

«Blast» té aquests significats:
* BLAST, programa informàtic d'alineament de seqüències de polímers biològics.
* Blast (pel·lícula del 1997), pel·lícula protagonitzada per Rutger Hauer i dirigida per Albert Pyun
* Blast (pel·lícula del 2000), pel·lícula estatunidenca estrenada el 2000.
* Blast (àlbum), àlbum musical de Holy Johnson
* Blast (personatge bíblic), camarlenc d'Herodes I Agripa
Viccionari
# Torre del Pilar

La Torre del Pilar és un mas situat al municipi de Benavent de Segrià a la comarca catalana del Segrià.

## Referències

* ↑ «Torre del Pilar». Gran Enciclopèdia Catalana. Barcelona: Grup Enciclopèdia Catalana.
# Boucle de l'Artois

La Boucle de l'Artois és una competició ciclista per etapes que es disputa anualment al departament del Pas de Calais.
La cursa es creà el 1990 sent una prova reservada a ciclistes amateurs fins al 2004. A partir de 2005 la cursa s'obrí al professionals i s'integrà a l'UCI Europa Tour, amb una categoria 2.1. El 2010 es va reintegrar al calendari nacional.

## Palmarès

| Any | Vencedor | Segon | Tercer |
| 1990 | William Perard | Laurent Eudeline | Eric Lavaud |
| 1991 | Jean-François Laffillée | Franck Morelle | Philippe Lauraire |
| 1992 | Laurent Davion | Jean-François Laffillée | Claude Lamour |
| 1993 | Didier Faivre Pierret | Michel Lallouët | Hervé Boussard |
| 1994 | Danny In 't Ven | Franck Morelle | Fabrice Naessens |
| 1995 | Jean-François Laffillée | Laurent Lefèvre | Jean-Michel Thilloy |
| 1996 | Jean-Michel Thilloy | Marc Streel | Alexei Nakazny |
| 1997 | Christophe Detilloux | Carlo Meneghetti | Franck Morelle |
| 1998 | Jean-Michel Thilloy | Ludovic Vanhee | Jean-Claude Thilloy |
| 1999 | Jean-Michel Thilloy | Jean-Claude Thilloy | Gaël Moreau |
| 2000 | Olivier Lenaic | Renaud Dion | Stéphane Auroux |
| 2001 | Christophe Laurent | Guillaume Laloux | Carlo Meneghetti |
| 2002 | Noan Lelarge | Mattias Carlsson | Takehiro Mizutani |
| 2003 | Koen Das | Renzo Mazzoleni | Frédéric Mille |
| 2004 | Jussi Veikkanen | Kenny De Block | Yann Pivois |
| 2005 | Jérôme Bouchet | David Tanner | Alexandre Sabalin |
| 2006 | Aleksandr Khatúntsev | Sergey Kolesnikov | Médéric Clain |
| 2007 | Andrei Kliúiev | René Jørgensen | Michael Reihs |
| 2008 | Timofei Kritski | Thomas Bodo | Martin Mortensen |
| 2009 | Serguei Firsànov | Dimitri Champion | Frank Vandenbroucke |
| 2010 | Evaldas Šiškevicius | Julien Belgy | Kévin Lalouette |
| 2011 | Pierre-Luc Périchon | Samuel Plouhinec | Romain Guillemois |
| 2012 | Sylvain Blanquefort | Maxime Daniel | Benoît Sinner |
| 2013 | Fredrik Ludvigsson | Berden de Vries | André Steensen |
| 2014 | Thibault Nuns | Nico Denz | Bruno Armirail |
| 2015 | Håvard Blikra | Andris Smirnovs | Charálampos Kastrantás |
| 2016 | Yoann Paillot | Nans Peters | Dylan Kowalski |
| 2017 | Benjamin Dyball | Samuel Plouhinec | Piotr Havik |

## Enllaços externs

* Web personal (francès)
* Palmarès a sitiodeciclismo.net
* Palmarès a memoire-du-cyclisme.eu
# Bouchées à la reine

La bouchée à la reine o mos de reina és un embotit pastissera individual i calent, mena de vol-au-vent d'una dotzena de centímetres de diàmetre, servida com aperitiu o entrant a la cuina francesa. Per bé que sovint s'atribueix a la reina Marie Leszczyńska (dona de Lluís XV, que va contribuir sobretot a la seva anomenada), la recepta és una declinació per a una sola persona de pasta fullada ensucrada creada per Vincent La Chapelle (puits d'amour…) i desenvolupada com a menjar salat per Nicolas Stohrer, i després per Marie-Antoine Carême (vol-au-vent).
La bouchée à la reine es compon d'una crostada en forma de timbala de pasta fullada, guarnida per un salpicó (trossets de carn, de peix o, a vegades, de llegums) lligats per una salsa espessa i millorada amb llegums en filets, principalment bolets. Durant molt de temps servit com a entrant, constitueix sovint avui dia un plat principal, acompanyat per una amanida. També es presenta com a mini-bouchées (d'uns 4 centímetres de diàmetre) per a l'aperitiu o bufets festius.

## Origen

A l'origen, segons Auguste Escoffier, la bouchée en pasta fullada era guarnida d'una puré d'aviram amb crema, i en acabat, a finals del segle xix, d'un salpicó de gallinam, bolets i tòfones. Actualment, la composició de la guarnició és molt variada, feta per exemple de pollastre, de bolets, de ronyons de vedella o de quenelles de vedell i enriquida per una salsa blanca afegint-hi crema i rovell d'ou o fins, una salsa beixamel. Segons el gust, s'hi pot afegir com a condiment nou moscada, sal i pebre. De cops, llimona, cervell o altres ingredients s'empren en la preparació segons la inspiració del cap de cuinar.

## Cançons derivades

* Les bouchées à la Reine és el títol d'una cançó popular grollera.
* A la Lorena i Luxemburg han dedicat una cançó:La bouchée à la reine - Pour les luxos et les ruthènes - On dit amen !

## Referències

* ↑ Jules Gouffé - Post de «crostades», Le livre de pâtisserie p.58 (1873)
* ↑ «Bouchée à la reine (Art culinaire), Centre National de Ressources Textuelles et Lexicales]».
* ↑ «Histoire et Légende des Origines des Pâtisseries». Arxivat de l'La Pâte feuilletée original el 2015-07-21. [Consulta: 23 agost 2015].
* ↑ Auguste Escoffier, Guide Culinaire, p. 212, editoral Flammarion
* ↑ Isabelle Jeuge-Maynard. Grand Larousse Gastronomique. Larousse, 2007, p. 992. ISBN 978-2035823601.
* ↑ «Les bouchées à la Reine - Le Dictionnaire Argot français». Arxivat de l'original el 21 de febrer 2009. [Consulta: 24 febrer 2012].
# Boga estriada

Boops lineatus és un peix teleosti de la família dels espàrids i de l'ordre dels perciformes.

## Morfologia

Pot arribar als 25 cm de llargària total.

## Distribució geogràfica

Es troba des de les costes del Iemen fins al Golf d'Oman.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Bogapani

Bogapani és un riu d'Assam, nascut a l'est de la muntanya de Shillong, a les muntanyes Khasi. Corre a l'oest i sud per acabar desaiguant al Surma a Bangladesh, districte de Sylhet. La seva longitud era de 85 km.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.